AFRIKAANSE OPSOMMING: Sprekerherkenning-stelsels het 'n punt bereik waar nabyaan perfekte resultate verwag kan word onder ideale kondisies, selfs al moet die stelsel tussen 'n groot aantal sprekers onderskei. Wanneer nie-ideale kondisies, soos byvoorbeeld hoë ruisvlakke of 'n transmissie kanaal wat die spraak vervorm, teenwoordig is, is die resultate gewoonlik nie bevredigend nie. Die projek ondersoek die werksverrigting van 'n gewilde sprekerherkenning-stelsel, wat gebruik maak van Gaussiese mengselmodelle, op spraak wat oor 'n hoë frekwensie transmissie kanaal gestuur is. Aanvanklike eksperimente wat gebruik maak van 'n basiese stelsel het nie goeie resultate opgelewer nie. Ons het 'n aantal robuuste tegnieke ondersoek en 'n paar van hulle geïmplementeer en getoets in 'n poging om die resultate van die sprekerherkenning-stelsel te verbeter. Die tegnieke wat ons getoets het, het net geringe verbetering getoon. Die studie het ook die effekte wat die hoë-frekwensie kanaal en enkel-syband modulasie op spraak kenmerkvektore, ondersoek. Die effekte wat die spraak kenmerkvektore kan vervorm en dus die werkverrigting van spraak stelsels kan verlaag, is geïdentifiseer. Een van die effekte wat 'n groot invloed op die werkverrigting van spraakstelsels het, is ruis. Ons het spraak verbeterings metodes ondersoek en dit het gelei tot die ontwikkeling van 'n statisties gebaseerde spraak verbeteringstegniek wat gebruik maak van verskuilde Markov modelle om die skoon spraakproses voor te stel.